এর মধ্যে ১৯৮৩ সালে যশোরের ঝিকরগাছা উপজেলার গদখালীতে প্রথম বাণিজ্যিকভাবে ফুল চাষ শুরু হয়। যশোর জেলায় ফুল চাষের জমির পরিমাণ ৮৫০ হেক্টর। প্রতি বছর এখানে অন্তত্য ১শ কোটি টাকার ফুল উৎপন্ন হলেও এখন পর্যন্ত তা রফতানির সুযোগ সৃষ্টি হয়নি। বর্তমানে যশোর সদর, ঝিকরগাছা, শার্শা, মনিরামপুর ও কেশবপুর উপজেলার ৬০টি গ্রামে বিভিন্ন জাতের ফুল চাষ হচ্ছে। এর মধ্যে রজনীগন্ধা, গোলাপ, গাঁদা, গ্লাডিওলাস ও জারবেরা ফুলের চাষ বেশি হচ্ছে। এছাড়া লিলিয়াম নামে একটি নতুন জাতের ফুল ঝিকরগাছার পানিসারাতে চাষ হচ্ছে। দেশের মাটিতে  ওই ফুলের চাষ এটাই প্রথম।